**Република Србија**

**ГРАД УЖИЦЕ**

**ГРАДОНАЧЕЛНИК**

**II број 021-27/17**

**Датум:10.11.2017.године**

 **У ж и ц е**

На основу члана 100. Статута града Ужица (''Службени лист града Ужица'' број 25/17-пречишћен текст) а у вези тачке 17.1.1. Локалног антикорупцијског плана града Ужица, који је Скупштина града Ужица усвојила Одлуком I број 021-26/17 од 12.10.2017.године, градоначелник града Ужица, доноси

**РЕШЕЊЕ**

**о одређивању лица задуженог за координацију активности у спровођењу ЛАП-а града Ужица**

**I Слађана Митровић**, запослена у Градској управи за послове ограна града, општу управу и друштвене делатности, именује се за лице задужено за координацију свих активности у спровођењу ЛАП-а града Ужица (У даљем тексту: **Координатор ЛАП-а града Ужица**).

**II** Задаци Координатора ЛАП-а града Ужица су:

* Координација одговорних субјеката у спровођењу активности из ЛАП-а града Ужица;
* Вођење рачуна о доспелим роковима и благовремено обавештавање одговорних субјеката;
* Техничко, организационо и административно усклађивање рада службеника, организационих јединица из органа града Ужица у процесу спровођења активности из ЛАП-а града Ужица,
* Пружање помоћи при изради потребних аката Комисије за избор чланова тела за праћење примене ЛАП-а града Ужица;
* Пружање помоћи при изради потребних аката тела за праћење примене ЛАП-а града Ужица;
* Сарадња са телом за праћење примене ЛАП-а града Ужица,
* Израда и достављање извештаја Агенцији за борбу против корупције,
* Израда и достављање извештаја органима града Ужица о активностима и примени ЛАП-а града Ужица,
* Пружање помоћи свим субјектима у реализацији и примени ЛАП-а града Ужица,
* Обављање других послова у сврху реализовања активности из ЛАП-а града Ужица.

**III** Ово решење ступа на снагу даном доношења и објављује се на званичном сајту града Ужица и ''Службеном листу града Ужица''.

**Образложење**

Преговарачко поглавље 23. је једно од 35 поглавља о којима Република Србија преговара са Европском унијом у процесу приступања Унији, а које обухвата правосуђе, основна права и борбу против корупције.

Локална самоуправа се у поменутим документима који се баве корупцијом третира као област којој је потребно посветити нарочиту пажњу са становишта сузбијања корупције.

Усвајање и примена локалних антикорупцијских планова у складу је и са једним од циљева Националне стратегије за борбу против корупције у Републици Србији за период од 2013. до 2018. године усвојене 01. јула 2013. године.

У складу са области 17. Циљ 17.1.1. Локалног антикорупцијског плана града Ужица који је Скупштина града Ужица усвојила Одлуком I број 021-26/17 од 12.10.2017.године, потребно је да се одреди Координатор ЛАП-а града Ужица.

 Имајући у виду напред наведе градоначелник града Ужица је донео решење као у диспозитиву.

**Решење доставити:**

* Именованом,
* архиви.

**ГРАДОНАЧЕЛНИК**

**Тихомир Петковић**

**\_\_\_\_\_\_\_\_\_\_\_\_\_\_\_\_\_\_\_**